বাংলাদেশের একাদশ জাতীয় সংসদ নির্বাচন ২৩ ডিসেম্বর। থাকছে ইভিএমও। নির্বাচনে লেভেল প্লেয়িং ফিল্ড নিশ্চিত করা হবে। নির্বাচনে মনোনয়নপত্র দাখিলের শেষ দিন ১৯ নভেম্বর। মনোনয়নপত্র বাছাইয়ের তারিখ ২২ নভেম্বর এবং প্রার্থিতা প্রত্যাহারের শেষ দিন ২৯ নভেম্বর। বৃহস্পতিবার সন্ধ্যায় প্রধান নির্বাচন কমিশনার (সিইসি) কে এম নূরুল হুদা জাতির উদ্দেশে দেয়া ভাষণে নির্বাচনের দিন ঘোষণা করেন। তাঁর এই ভাষণ বাংলাদেশ টেলিভিশন ও বেতারের মাধ্যমে সরাসরি সম্প্রচার করা হয়। দেশব্যাপী সংসদ নির্বাচন অনুষ্ঠানের অনুকূল আবহ সৃষ্টি হয়েছে দাবি করে সকল রাজনৈতিক দলকে সংসদ নির্বাচনে অংশ নেওয়ার আহ্বান জানিয়েছেন। নির্বাচনী তফসিল ঘোষণাকালে কাউকে বিনা কারণে হয়রানি না করতে আইন-শৃঙ্খলা রক্ষাকারী বাহিনীকে নির্দেশ দিয়েছেন। তিনি আশা করেন সকল রাজনৈতিক দল নির্বাচনে অংশ নেবে। সিইসি বলেন, কোন রাজনৈতিক দলের মতানৈক্য বা মতবিরোধ থাকলে রাজনৈতিকভাবে তা মীমাংসার পরামর্শ দেন। প্রত্যেক দল একে অপরের প্রতি সহনশীল, সম্মানজনক এবং রাজনীতিসূলভ আচরণ আমি প্রত্যাশা করেন সিইসি।